เป็นอีกร้านที่มีหลายสาขาและเดินผ่านบ่อยๆ แต่ไม่เคยลอง
พอดีวันนี้อยากทานซี่โครงหมูก็เลยลองแวะมาเพราะมีโปร 999 บาท
สั่งมา 3 อย่าง ทาน 4 คน อิ่มมากกก

สลัดอกเป็ด รสชาติดี พีชก็อร่อย แต่ซอสเปรี้ยวไปหน่อย เลยทำให้เสียรสชาติผักสดๆไปนิดนึง

Quesadilla อันนี้ชอบมาก แป้งบางกรอบดี ไส้ก็รสชาติดี รู้สึกถึงความเม็กซิกัน คิดถึงรสชาตินี้มากๆ เสริฟมากับ Greek Yoghurt ที่รสมันๆ หอมชีสบางๆ ไม่เปรี้ยวมาก ลงตัวดี

ซี่โครงหมูบาร์บีคิว จะบอกว่าจานนี้ใหญ่มากกก มาเป็นก้อนเลย แต่จะไปหนักกระดูก มีเนื้อพอประมาณ เนื้อค่อนข้างเปื่อย แต่ยังติดกระดูกบ้าง ถ้าไม่ใช้มือจะกินยากนิดนึง รสชาติรู้สึกออกคล้ายๆแฮม ไม่แห้ง แต่ซอสก็ไม่เยิ้มเหมือนบางที่ รู้สึกค่อนข้างแตกต่าง แต่ส่วนตัวชอบแบบซอสเยอะๆมากกว่า
ชอบที่มี curly fries มาด้วย หาทานไม่ได้นานแล้ว แถม corn on the cob ยังมาทั้งฝักเลย
ส่วน jack potato ก็นิ่มดี อร่อย ถ้ามี topping เยอะกว่านี้จะดีมาก

Creme Brulee จานนี้ถือว่าอร่อยดี ชอบรสชาเขียวที่สุด (ถึงจะไม่ค่อยได้รสชาเขียว) ส่วนอันที่เป็นรสวานิลา (รสปกติ) เนื้อมันเบาไปนิด ถ้าแน่นๆจะดีกว่านี้ เชอร์เบทที่มาด้วยออกเปรี้ยวมาก แต่ชอบนะ ตัดเลี่ยนได้ดีมาก

สุดท้ายมาที่ราคาที่ค่อนข้างสูง แต่ก็รู้สึกค่อนข้างคุ้มค่าทีเดียว ถ้ามีโอกาสก็อาจจะมาทานอีกค่า